በሶማሊያ በሰላም እጦት 4ሺህ 500 ዜጎች መሞታቸውና መቁሰላቸው ተገለጸ
የተባበሩት መንግስታት ድርጅት ባለፈው አንድ አመት በሶማሊያ የሰላም እጦት ምክንያት 4ሺህ 500 ንጹኋን ዜጎች መሞታቸውን እና የካል ጉዳት እንደገጠማቸውም አስታውቋል፡፡በሶማሊያ የተባበሩት መንግስታት ድርጅት የሰብአዊ መብት ቢሮ ለንጹኋን ሞት እና የአካል ጉዳት ተጠያቂ መሆን ያለባቸው የግጭቱ ተዋንያኖች ናቸው ብሏል፡፡ለሶማሊያ ሰላም ከጎረቤት አገራት ጀምሮ አለም ትብብር እያደረገ ይገኛል፡፡ በተባበሩት መንግስታት ድርጅት ሥር በአገሪቱ የሚገኙ ሰላም አስከባሪዎች ከሚያደረጉት ጥረት በተጓዳኝ የአሜሪካ መንግስት ሰው አልባ የጦር ጀቶችን በመጠቀም በአሸባሪዎች ላይ በርካታ ጥቃቶችን እየወሰደ ይገኛል፡፡በጥቃቱም የንጹኋን ዜጎች ህይወታቸውን እየተነጠቁ ይገኛል፡፡ እኤአ ከጥር 2016 እስከ ጥቅምት 14 2017 ባለው ግዜ ውስጥ 4ሺህ 500 የሶማሊያ ዜጎች ባገራቸው ያለው ሰላም ወጥቶ ለመግባት አዳጋች መሆኑን ተከትሎ ህይወታቸው አልፏል፡፡60 በመቶ ለሆነው የንጹኋን ሞት አሸባሪ ቡድኑ አልሸባብ ኃላፊነት የወሰደባቸው ጥቃቶች መሆናቸውን የተመድ ሪፖርት አመላክቷል፡፡በአገሪቱ ጥቅምት ወር የተከሰተው የሽብር ጥቃት አመቱን ከተከሰቱ የሽብር ጥቃቶች ሁሉ የከፋው እንደሆነ ተገልጿል፡፡በወቅቱ በሞቃዲሾ በከባድ መኪና ላይ በተጠመደ ቦንብ የደረሰው አደጋ 512 ሰዎችን ሲገድል ከ300 በላይ ሰዎችን አቁስሏል፡፡አልሸባብ ለጥቃቱ አድራሽ ተብሎ መወገዙ ይታወሳል፡፡በጎሳ የተደራጁ ታጣቂ ቡድኖች 13 በመቶ ለሆነው ጥቃት አድራሽ ሲባሉ ሪፖርቱ የአገሪቱ ፖሊሶች እና ወታደሮች 11 በመቶ ለሆነው የንጹኋን ሞት አስተዋጽኦ ነበራቸው  ብሏል፡፡የንጹኋን የሶማሊያ ዜጎች ሞት 12 በመቶ  ድርሻ አለው ከጠቅላላ ሞቱ ሪፖርት፡፡ የተመድ የሥራ ኃላፊዎች ፖለቲካዊ እልባት ላለገኘው የሶማሊያ ግጭት ንጹኋን ህይወታቸውን መገበር የለባቸውም ለእልባቱም የሚሰሩ ስራዎች ለውጥ እንዲያመጡ መፍጠን ይገባል እያሉ ነው፡፡በግጭቱ መሀል ንጹኋን ታሳቢ ሊደረጉ ይገባል ሲሉም ተደምጠዋል፡፡የተባበሩት መንግስታት ድርጅት የአገሪቱ መንግስት ከዜጎች ያለውን ተቀባይነት ማሳደግ ከፈለገ ለህይወታቸው ዋስትና መስራት ይገባዋል ሲል በሪፖርቱ አካቷል፡፡የተለያዩ የሰብአዊ መብት ተሟጋች ድርጅቶች ሪፖርቱን አድንቀዋል፡፡በአሜሪካ የሰብአዊ መብት ጥሰት ከፍተኛ ተመራማሪ ላቲታ ባደር ከአሜሪካ ድምጽ ራድዮ ጋር ባደረጉት ቆይታ በሶማሊያ  ከዚህ በፊት የንጹኋንን ሞት በተመለከተ የሚወጡ ሪፖርቶች ታአማኒ አይደሉም ያሉት የሰብአዊ መብት ተሟጋች ድርጅቶች  በዚህ መልኩ ሪፖርቶች መቅረባቸው በአገሪቱ የተካሄደውን የሰብአዊ መብት ጥሰት በቀላሉ ለመረዳት ያስችላል ብለዋል፡፡ ከፍተኛ የሰብአዊ መብት ተመራማሪዋ የደረሰውን ሞት እና የአካል ጉዳት በውል መለየቱ በሶማሊያ  ለሚቀርቡ የሰብአአዊ ድጋፎች መነሻ ስለሚሆን ጥናት ላይ የተመረኮዘ ድጋፍ ችላ የሚለው የማህበረሰብ ክፍል እንዳይኖር ስለሚያግዝ ትክክለኛ መረጃ መቅረቡ የሚበረታታ መሆን እንዳለበት አስገንዝበዋል፡፡የአሜሪካ ድምጽ ራድዮ የተመድን ሪፖርት ተንተርሶ በዘገባው እኤአ በ2017 በገባ ተከታታይ አሥር ወራት 3ሺህ 335 ህጻናት ወደተለያዩ ታጣቂ ቡድኖች ወታደር ሆነው ተቀላቅለዋል፡፡